
ประกาศองค์การบริหารส่วนตำบลยะลา
เรื่อง   รับขึ้นทะเบียนกลุ่มอาชีพในเขตองค์การบริหารส่วนตำบลยะลา
*****************************


         เพื่อเป็นการส่งเสริมและสนับสนุนการประกอบอาชีพในชุมชน ให้มีความเข้มแข็งและสามารถพึ่งพาตนเองได้  โดยสนับสนุนให้มีการรวมกลุ่มเพื่อสร้างพลังของการพัฒนาการเรียนรู้  แลกเปลี่ยนประสบการณ์  ความร่วมมือของประชาชนที่มีอาชีพเดียวกัน ทั้งที่มีกลุ่มอาชีพที่มีการขึ้นทะเบียนต่อหน่วยงานอื่น หรือมีกลุ่มอยู่แล้ว  และกลุ่มบุคคลที่มีความประสงค์จะรวมตัวกันเพื่อจัดตั้งกลุ่มอาชีพขึ้นใหม่  อีกทั้งเพื่อความสะดวกในการขอสนับสนุนงบประมาณ ให้ความช่วยเหลือ  ติดตามและประเมินผลการดำเนินงานของกลุ่มอาชีพเหล่านั้น   องค์การบริหารส่วนตำบลยะลาจึงขอประชาสัมพันธ์ให้มา            ขึ้นทะเบียนกลุ่มอาชีพในเขตขององค์การบริหารส่วนตำบลยะลา โดยใช้เอกสารหลักฐานดังนี้

           
1.  กลุ่มอาชีพที่มีการขึ้นทะเบียนต่อหน่วยงานอื่นไว้แล้ว


       (1)  สำเนาบัตรประชาชน


       (2)  สำเนาทะเบียนบ้าน


       (3)  ที่อยู่ และรายละเอียดต่างๆที่เกี่ยวของกับกิจกรรมของกลุ่มอาชีพ

    
2 .  กลุ่มอาชีพที่เกิดจากการรวมตัวของประชาชนในพื้นที่มิได้มีการจดทะเบียน   แต่มีความประสงค์ที่จะขอจดทะเบียนต่อองค์การบริหารส่วนตำบลยะลา  มีหลักเกณฑ์และเอกสารประกอบด้วย


        (1)  เป็นประชาชนที่มีภูมิลำเนาในเขต อบต.ยะลา และมีสัญชาติไทย


        (2)  มีจำนวนสมาชิกตั้งแต่ 7 คน ขึ้นไป


        (3)  มีการดำเนินกิจกรรมที่ส่งเสริมการประกอบอาชีพของสมาชิกโดยรวม



  มิใช่เพื่อประโยชน์ต่อบุคคลใดเป็นการเฉพาะ


        (4)  มีวัตถุประสงค์ของการจัดตั้งกลุ่มที่ชัดเจน

 
ให้กลุ่มอาชีพนำเอกสารไปยื่นคำร้องขอจดทะเบียนได้  สำนักปลัด องค์การบริหารส่วนตำบลยะลา  ในวัน เวลาราชการได้   ทั้งนี้   ตั้งแต่บัดนี้เป็นต้นไป 




ประกาศ      ณ     วันที่           เมษายน   พ. ศ.  2560





 
             (นายสมุทร  มอหาหมัด)

